На основу члана 6. Правилника о установљењу награда и других признања општине Нова варош(''Службени лист општине Нова Варош'', број 14/2018) и Правилника о критеријумима за доделу новчаних награда студентима и ученицима са територије општине Нова Варош поводом Дана општине (''Службени лист општине Нова Варош'', број 14/2018), Комисија за доделу новчаних награда студентима и ученицима општине Нова Варош, расписује

# К О Н К У Р С

**за доделу новчаних награда најуспешнијим студентуима и ученицима средњих школа са територије општине Нова Варош, које се додељују поводом Дана општине 01.11.2021.год.**

1. Право учешћа на конкурсу имају:
2. редовни студенти:
	* друге године и виших година студија – основних академских студија и дипломских академских студија (мастер), на високошколским установама чији је оснивач Република Србија,
	* који су школску 2021/2022 годину уписали на терет буџета Републике Србије, односно који су школске 2020/2021 године завршили основне академске студије и дипломске академске студије (мастер) на високошколским установама чији је оснивач Република Србија,
	* који су остварили просечну оцену из претходне године студија, односно задње године студија, најмање 9,00 и који су положили све испите из претходних година студија
	* који нису губили годину током студија,
	* који немају више од 26 година живота,
	* који имају пребивалиште на територији општине Нова Варош.
3. ученици основних и средњих школа:
	* који су носиоци Вукове дипломе или
	* који су у претходној школској години на окружном или републичком такмичењу освојили једно од прва три места
	* који имају пребивалиште на територији општине Нова Варош
4. Уз пријаву за студенте доставити:
	* формулар за пријаву на конкурс (који је саставни део конкурсa),
	* доказ да су школску 2021/2022 године уписали на терет буџета Републике Србије, односно да су 2020/2021 године завршили студије- потврда високошколске установе,
	* доказ о просечној оцени из претходне године студија, односно задње године студија-потврда високошколске установе,
	* доказ да су према наставном плану и програму високошколске установе на којој студирају положили све испите из претходних година студија-потврда високошколске установе
	* доказ да нису губили годину током студија-потврда високошколске установе,
	* фотокопију личне карте и уверење од МУП-а о пребивалишту

Уз пријаву за ученике доставити:

* + формулар за пријаву на конкурс (који је саставни део конкурса),
	+ оверену копију Вукове дипломе
	+ оверену копију дипломе са окружног или републичког такмичења
	+ уверење од МУП-а о пребивалишту
1. Рок за достављање пријава је 21.10.2021. године.
2. Неблаговремене и непотпуне пријаве неће се разматрати.
3. Пријаве се предају на писарници Општинске управе Нова Варош или поштом: За Комисију за доделу награда и других признања општине Нова Варош, Општинска управа Нова Варош, Карађорђева 32, 31320 Нова Варош

**КОМИСИЈА**

**06.10.2021. год. ЗА ДОДЕЛУ НАГРАДА И ДРУГИХ**

**Нова Варош ПРИЗНАЊА ОПШТИНЕ НОВА ВАРОШ**